Rikunarita-ORG/Wikinium huggingface dataset:
# 巴勒斯坦國

| The state of Palestine 巴勒斯坦國 |
| --- |
|

|  |  |
| --- | --- |
|  |  |
| 旗 | 徽 |

 |
|

---

 |
| 國歌：فدائي  （阿拉伯文） 《我的救贖》 |
|

---

 |
|  巴勒斯坦宣稱國土 |
| 屬地（實轄） |
| **幅員 國土：2,500平方公里

---

 |
| 首都 | 東耶路撒冷（宣稱） 拉姆安拉（事實上） |
| 最大城市 | 加沙 |
| 時區 | UTC+3 |
| 國民 |
| 人數 | * 人數：6,390,000（世界第121名）
* 人口密度：731/km2
 |
|

---

 |
| 官方語言 | 阿拉伯文 |
| 民族 | 巴勒斯坦人 |
| 主要宗教 | 伊斯蘭教 |
| 主要節日 | 烈士日（1月7號） |
|

---

 |
| 政制 |
|

---

 |
| **主要領袖 國家元首（總統）：阿巴斯
* 政府首腦（總理）：穆罕默德·穆斯塔法

---

 |
| 經濟 |
| **GDP（國際匯率） 總計：$180億美金
* 人均：$3,464美金

---

 |
| 貨幣 | 新謝克爾 (全國) 埃及鎊 (加沙走廊) 約旦第納爾 (西岸地區) |
| 資訊 |
| 國家代碼 | BL |
| 國際域名縮寫 | .bl |
| 國際電話區號 | 970（預留） |

**巴勒斯坦國** (粵拼： Baa1 Lak6 Si1 Taan3 阿拉伯文：دولة فلسطين，羅馬化：Dawlat Filasṭīn) ，係一個位於西亞黎凡特南部嘅政體，官方上係由巴勒斯坦解放組織管治。

巴勒斯坦國喺1988年11月15號曾經宣佈獨立，而佢嘅宣稱國土包括西岸地區、加沙走廊、同埋東耶路撒冷做首都。呢啲地方自從1967年六日戰爭以嚟，有至少部分都係由以色列佔領。

## 歷史

喺二次大戰之後，聯合國大會通過咗181號決議，正式分割巴勒斯坦地區做阿拉伯國同猶太國，而耶路撒冷就會成為城邦。喺決議通過之後冇耐，就爆發咗第一次中東戰爭，所以決議嘅計劃並冇實行到。喺1948年5月14號，以色列宣佈獨立之後，附近嘅阿拉伯國家就開始入侵以色列。喺戰後，埃及喺加沙走廊成立咗全巴勒斯坦保護國，而約旦就吞併咗西岸地區，包括東耶路撒冷。

到1967年嘅六日戰爭期間，以色列控制咗西岸地區、加沙走廊、戈蘭高地、同埋西奈半島，完全咁佔領咗巴勒斯坦國嘅宣稱國土，亦控制咗埃及同敘利亞嘅部分國土。

喺1988年11月15號，阿拉法特喺阿爾及爾發佈咗《巴勒斯坦獨立宣言》，宣佈成立巴勒斯坦國。喺1993年，以色列同巴勒斯坦解放組織簽咗《奧斯陸協議》，建立咗巴勒斯坦自治政府嚟管治巴勒斯坦國嘅部分地區。

喺2005年，以色列完全撤出加沙走廊，包括拆哂啲聚居地。到2006年巴勒斯坦立法會選舉之後，哈馬斯成功喺加沙走廊贏咗大多數。喺加沙之戰之後，實際咁控制加沙走廊。

自從以色列-哈馬斯戰爭喺2023年10月爆發以嚟，以巴衝突都惡化咗。喺2024年2月26號，成個巴勒斯坦自治政府大規模咁辭職，包括政府嘅總理。

## 爭議領土

根據《奧斯陸協議》，西岸地區分咗做唔同嘅區份：A同B區包含咗165個飛地，而C區就有超過200個以色列聚居地。喺加沙走廊，自從以色列撤出以嚟，雖然係由巴勒斯坦自治政府（最先係法塔赫，之後係哈馬斯）管治，但係一直都俾埃及同以色列封鎖，所以大部分人道組織，包括聯合國同紅十字會，都認爲加沙仍然係受佔領。除此之外，巴勒斯坦國亦宣稱東耶路撒冷做佢嘅首都，但係國際社會一般嘅觀點都係：呢個問題要先經過以巴兩邊嘅談判，先至能夠得出結論。

## 外界關係

巴勒斯坦國喺唔同嘅國際組織都有參與，包括阿拉伯聯盟、伊斯蘭會議組織、國際奧委會、UNESCO、同埋國際刑事法院等等。巴勒斯坦喺2011年爭取成為聯合國成員失敗，但係喺2012年升呢做觀察成員，係第一次有全部國家承認巴勒斯坦國嘅至少部分主權。

雖然有158個聯合國成員國、梵蒂岡、阿拉伯撒哈拉民主共和國承認佢係一個獨立主權國，但係仍然有唔少國家跟住美國、以色列嘅大隊，仲未承認佢係個獨立主權國，包括：美國、以色列、巴拿馬、厄立特里亞、喀麥隆、中華民國、日本、大韓民國、緬甸、星加坡、德國、意大利、荷蘭、瑞士、丹麥、芬蘭、希臘、奧地利、列支敦士登、克羅地亞、科索沃、北馬其頓、摩爾多瓦、愛沙尼亞、拉脫維亞、立陶宛、紐西蘭、所羅門群島、薩摩亞、馬紹爾群島、圖瓦盧、湯加、帛琉、瑙魯、斐濟、基里巴斯、密克羅尼西亞聯邦。

## 睇埋

* 以巴衝突

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈パレスチナ ｜ 外務省〉 (日文)。日本外務省。

## 攷
# 烏克蘭國徽

| 烏克蘭國徽 |
| --- |
|  |
| 細節 |
| 使用者 |  烏克蘭 |
| 啟用 | 1992年2月19號 |
| 盾 | 天藍色、金色三叉 |
| 之前版本 |  |
| 使用 | 烏克蘭人民共和國 (1918–1920年) |

**烏克蘭國徽**係一個金色嘅三叉跟住天藍色嘅背景，烏克蘭人又叫佢做 tryzub (烏克蘭文：тризуб，直譯 「三叉」)。

## 歷史

喺1917年，烏克蘭人民共和國正式成立，烏克蘭人開始設計自己嘅民族象徵。其中歷史學家 Mykhailo Hrushevsky 有份提議用一個三叉做國徽，畀當時嘅中央議會批准咗，做咗國家嘅國徽。

到蘇聯時期，烏克蘭加盟國都係用鐮刀錘頭嚟做象徵，不過都後期亦都加咗一個三叉嚟代表烏克蘭人。

到烏克蘭獨立之後，Andriy Grechylo、Oleksii Kokhan、同埋 Ivan Turetskyi 有份設計咗一個徽。呢個徽最終喺1992年2月19號正式批准嚟用，成為咗依家嘅國徽。

## 睇埋

* 英國徽
* 中華民國國徽

## 攷
# 軍事情報

**軍事情報**係軍事上嘅一環，指搜集同分析資訊，用得到嘅結果引導同支援軍事決策。收集軍事情報嘅目的係提供大量有用嘅資訊，並加以分析建議，輔助決策者制定軍事戰略。軍事情報嘅收集範圍同目標唔一定限於敵對勢力，亦有可能收集軍事同盟、友好勢力，或者中立勢力。世界上大多數國家都有至少兩個以上嘅軍事情報收集單位，以提供交叉比對參考。

## 歷史

自從有軍隊呢個為咗戰爭存在嘅武裝組織出現以嚟，軍事情報嘅收集亦伴隨喺世界軍事史之中。目前已知最早嘅軍事情報收集活動記載，係古埃及嘅諜報，但主要係滲透任務，唔同於現代定義嘅軍事情報收集人員。《六韜》〈龍韜-王翼〉篇中，已有古代軍事情報人員分類嘅論述，但軍事情報要真正形成專門系統嘅學問或者工作，要到冷兵器時代結束之後。因為喺此之前嘅軍事情報收集工作，多以人力為主。二戰時期，為咗戰爭需要，軍事科技技術快速發展，亦令軍事情報收集手段趨向多元化，因此各國先後成立專門嘅軍事情報組織。

## 特性

1. 目的：針對國家與軍隊嘅戰略目標需要而收集。
2. 準確：軍事情報要求資訊內容客觀、分析判斷精準、報告推理正確。
3. 時效：軍事情報比起其他種類情報更注意即時。現代戰爭瞬息萬變，過時情報嘅參考價值會大大降低。
4. 連續：軍事情報有時只係零散片段，透過持續收集情報，有助拼湊完整嘅動態分析。
5. 預測：軍事情報需包含對未來可能變化嘅推測。
6. 機密：根據來源同內容判斷軍事情報嘅機密性，以推斷其參考價值。
7. 多樣：由於現代科技進步，軍事情報獲取嘅手段同管道愈趨多元。

## 要素

好多重要嘅事實其實都係眾所周知，或者可以喺公開來源搵到。例如某個地區嘅人口數字、族群組成同主要產業，對軍事指揮官嚟講都係極其重要嘅資料，而呢啲資料通常都係公開嘅。不過收集者必須要明白，收集到嘅只係資訊，要到分析員對呢啲資訊進行評估同驗證之後，先至可以變成情報。透過收集文件、單位或者部隊嘅編制、兵力部署、訓練情況、戰術運用、單位領導人特質等等，經過仔細分析之後，先可以真正提升情報嘅價值。

分析嘅內容包括評估對手嘅能力同弱點。某種意義上，呢啲就係威脅同機會。分析員通常會搵出對方軍事能力當中，最缺乏防護或者最脆弱、但又係必須資源嘅部分。呢啲就會被標記為「關鍵弱點」。例如，喺現代機械化戰爭之中，一個軍事單位嘅燃料補給鏈，往往就係一個國家戰鬥序列入面最脆弱嘅環節。

## 分類

1. 戰略情報
2. 戰役情報
3. 戰術情報：其中又可分為公開情報，指經由各種公開管道（如報紙、廣播、電視、網絡等）獲得；秘密來源情報，指透過唔公開來源獲得嘅情報，例如洩密者，或者間諜行動等唔合法手段。呢種情報比公開情報參考價值更高。

* 資訊戰
* 密碼學
* 偵察
* 博弈論

## 註釋

## 參考

* （大陸簡體）《論情報學的基本原理及理論體系構建》，馬費成，《情報學報》，第26卷第1期，2007年2月。
* 《軍事情報學》，張曉軍等撰，北京：軍事科學出版社，2001年12月。（大陸簡體）